ΚΑΝΟΝΙΣΜΟΣ (ΕΟΚ) αριθ. 2940/93 ΤΗΣ ΕΠΙΤΡΟΠΗΣ της 25ης Οκτωβρίου 1993 για την τροποποίηση του κανονισμού (ΕΟΚ) αριθ. 2237/77 περί του δελτίου εκμετάλλευσης που πρέπει να χρησιμοποιείται για τη διαπίστωση των εισοδημάτων στις γεωργικές εκμεταλλεύσεις Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό αριθ. 79/65/ΕΟΚ του Συμβουλίου της 15ης Ιουνίου 1965 περί δημιουργίας δικτύου γεωργικής λογιστικής πληροφορήσεως επί των εισοδημάτων και της οικονομικής λειτουργίας των γεωργικών εκμεταλλεύσεων στην Ευρωπαϊκή Οικονομική Κοινότητα (1), όπως τροποποιήθηκε τελευταία από τον κανονισμό (ΕΟΚ) αριθ. 3577/90 (2), και ιδίως το άρθρο 7, Εκτιμώντας: ότι ο κανονισμός (ΕΟΚ) αριθ. 2237/77 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 1986/87 (4), καθόρισε το περιεχόμενο του δελτίου εκμετάλλευσης που πρέπει να χρησιμοποιείται- ότι τα στοιχεία που συλλέγονται στο πλαίσιο του δελτίου εκμετάλλευσης πρέπει να προσαρμόζονται προκειμένου να ληφθούν καλύτερα υπόψη οι ιδιαιτερότητες της γεωργίας- ότι ο κανονισμός (ΕΟΚ) αριθ. 1765/92 (5), όπως τροποποιήθηκε τελευταία από τον κανονισμό (ΕΟΚ) αριθ. 1552/93 (6), και οι κανονισμοί του Συμβουλίου (ΕΟΚ) αριθ. 2066/92 (7), (ΕΟΚ) αριθ. 2078/92 (8), και (ΕΟΚ) αριθ. 2080/92 (9), οι οποίοι ορίζουν τις νέες διατάξεις της αναμόρφωσης της κοινής Γεωργικής Πολιτικής, επηρεάζουν το εισόδημα των γεωργών, ιδίως τις άμεσες ενισχύσεις- ότι έχουν προταθεί διάφορες τροποποιήσεις που απορρέουν από τη χρήση του δελτίου εκμετάλλευσης από την εποχή της κατάρτισής του- ότι δεν κρίνεται αναγκαία η προσαρμογή της δομής του δελτίου εκμετάλλευσης- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Κοινοτικής Επιτροπής του Δικτύου Γεωργικής Λογιστικής Πληροφόρησης, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Η φύση των λογιστικών στοιχείων που περιλαμβάνει το δελτίο εκμετάλλευσης και η οποία καθορίζεται στο παράρτημα Ι, καθώς και οι ορισμοί και οι οδηγίες που αναφέρονται σ' αυτά τα στοιχεία και καθορίζονται στο παράρτημα ΙΙ του κανονισμού (ΕΟΚ) αριθ. 2237/77, τροποποιούνται σύμφωνα με τα προβλεπόμενα στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την επόμενα ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Αρχίζει να εφαρμόζεται από τη λογιστική χρήση 1994, της οποίας η έναρξη πραγματοποιείται εντός της χρονικής περιόδου από 1ης Ιανουαρίου έως 1ης Ιουλίου 1994. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 25 Οκτωβρίου 1993.

[Source: multi_eurlex | Tokens: 2385]